**Pandúr-sziget**

Iskolánk szeptember 20-án ifjúsági napot szervezett.

Több túraútvonal közül lehetett választani. Néhány osztálytársammal csatlakoztunk ahhoz a csapathoz, akik a Pandúr-szigetre tartottak.

Reggel 8 órakor indultunk az iskola elől. Hosszú út vezetett a várostól a szigetig. Sokan abban a hitben voltunk, hogy lesz egy rövid séta, majd letelepedünk, esetleg főzünk valamit. Később szembesültünk vele, hogy ilyesmiről szó sincs! Komoly túrát tettünk meg, ugyanis körbejártuk az egész szigetet. A reggeli pára miatt vizesek, sárosak voltunk, térdig érő gazban gyalogoltunk. Voltak, akik ezt élvezték és árkon-bokron keresztül közlekedtek. Ahogy közeledtünk a part felé, egyre szebb lett a kilátás. Nagyon szép volt a táj, ahogy a vadkacsák úsztak, a nap sugarai pedig tükröződtek a vízen.

A túra 11 órakor ért véget. Nem valami nagy kedvvel indultunk neki a napnak, de összességében jól sikerült. Beszélgettünk, nevetgéltünk, új ismeretségekre tettünk szert és, ami nagyon fontos, hogy friss levegőn voltunk.

Bánhatja, aki nem vett részt a túrán!

Bohos Bianka 12/B